2004R0596 — BG — 01.07.2010 — 003.001

Този документ е средство за документиране и не обвързва институциите

Изменен с

▼B

РЕГЛАМЕНТ (ЕО) № 596/2004 НА КОМИСИЯТА

от 30 март 2004 година

за определяне на подробни правила за прилагане на режима на лицензии за износ в сектора на яйцата

Член 1

За всеки износ на продукти от сектора на яйцата, за който се иска възстановяване при износ, с изключение на яйцата за люпене, включени в кодове по КН 0407 00 11 и 0407 00 19, се представя лицензия за износ, съдържаща предварително фиксиране на възстановяването съгласно разпоредбите на членове 2—8.

Член 2

1. Лицензиите за износ са валидни в продължение на деветдесет дни, считано от датата на действителното им издаване, по смисъла на член 23, параграф 2 от Регламент (ЕО) № 1291/2000.

2. Заявленията за лицензии и лицензиите съдържат в клетка 15 обозначението на продукта, а в клетка 16 — кода на продукта в дванадесет цифри по номенклатурата на селскостопанските продукти за възстановявания при износ.

3. Посочените в член 14, параграф втори от Регламент (ЕО) № 1291/2000 категории продукти, както и размерите на гаранцията за лицензиите за износ, са посочени в приложение I.

4. Заявленията за лицензии и лицензиите съдържат в клетка 20 поне едно от следните обозначения:

Член 3

1. Заявленията за лицензии за износ могат да се подават пред компетентните органи от понеделник до петък всяка седмица.

2. Заявителите на лицензии за износ са физически или юридически лица, които към момента на подаване на заявленията могат да докажат по удовлетворителен за компетентните органи на държавите-членки начин, че упражняват търговска дейност в сектора на яйцата от поне дванадесет месеца. При все това предприятията за търговия на дребно или ресторантите, които продават тези продукти на крайните потребители, не могат да подават заявления.

3. Лицензиите за износ се издават в срядата след периода, посочен в параграф 1, при условие че през това време Комисията не е приложила никоя от особените мерки, посочени в параграф 4.

▼M1

4. В случаите, когато издаването на лицензии за износ може да доведе до превишаване на наличните бюджетни суми или на изчерпване на максималните количества, които могат да бъдат изнасяни с право на възстановяване при износа по време на въпросния период, с оглед на ограниченията упоменати в член 8 параграф 12 от Регламент (ЕИО) № 2771/75, или пък не би позволило на износа да продължи през остатъка от периода, тогава Комисията може да:

Заявленията за лицензии за износ, подадени през периода на спиране, ще се считат за невалидни.

Мерките, предвидени в първа алинея, могат да бъдат прилагани или променени според категорията продукти и според местоназначението.

▼M1

4а. Мерките, предвидени в параграф 4, могат също така да бъдат приемани и в случаите, в които заявленията за лицензии за износ се отнасят до количества, които надхвърлят или могат да надхвърлят нормалните количества, които могат да бъдат освободени за една дестинация, и издаването на заявените лицензии ще породи риск от спекулации, изкривяване на конкурентноспособността между пазарните субекти или ще породи смущение на въпросната търговия или на пазара на Общността.

▼B

5. В случай, че заявените количества са отхвърлени или намалени, гаранцията за всяко количество, за което заявлението не е удовлетворено, се освобождава незабавно.

6. Чрез дерогация от параграф 3, в случай че определеният единен процент на приемане е под 80 %, лицензията се издава най-късно единадесет работни дни след публикуването на този процент в Официален вестник на Европейския съюз. През десетте работни дни след публикуването операторът може:

7. Чрез дерогация от параграф 3 Комисията може да определи ден, различен от сряда за издаването на лицензии за износ, ако е невъзможно да се спази този ден.

Член 4

1. По искане на оператора заявленията за лицензии, отнасящи се до количества, по-малки или равни на 25 тона продукти, не са предмет на някакви особени мерки, посочени в член 3, параграф 4, и исканите лицензии се издават незабавно.

▼M2

В тези случаи, въпреки член 2, параграф 1, срокът на валидност на лицензиите е ограничен до пет работни дни от техния действителен ден на издаване по смисъла на член 23, параграф 2 от Регламент (ЕО) № 1291/2000 и раздел 20 на заявленията за лицензии и на лицензиите показва едно от вписванията, изброени в приложение Ia.

▼B

2. Ако е необходимо, Комисията може да преустанови прилагането на настоящия член.

Член 5

Лицензиите за износ са непрехвърляеми.

Член 6

1. Количеството, изнесено в рамките на допустимите отклонения, посочени в член 8, параграф 4 от Регламент (ЕО) № 1291/2000, не дава право на изплащане на възстановяването.

2. В клетка 22 от лицензията се вписва поне едно от следните обозначения:

— Refund valid for […] tonnes (quantity for which the licence is issued)